Internet Explorer 8

Windows Internet Explorer 8 (IE8) merupakan pelayar web yang dibangunkan oleh Microsoft yang dilepaskan pada 19 Mac 2009. Pelayar ini merupakan pengganti kepada Internet Explorer 7 yang dilepaskan pada tahun 2006. Pelayar web IE8 juga merupakan pelayar web asas kepada sistem operasi Windows 7 dan Windows Server 2008 R2. Setakat pada bulan September 2013, anggaran pasaran global IE8 di antara 6.93% hingga 8.73%. Note: IE8 + "Compatibility Mode" numbers

Internet Explorer 8 merupakan versi IE pertama yang melepasi ujian Acid2, walaupun hanya mendapat skor 20/100. Menurut Microsoft, keutamaan diberikan kepada tahap sekuriti, mesra pengguna, peningkatan kualiti dalam RSS, CSS dan sokongan pengaturcaraan Ajax dalam pembinaan IE8.

Internet Explorer 8 ialah pelayar web terakhir yang boleh disokong dalam sistem operasi Windows XP dan Windows Server 2003, manakala pelayar web Internet Explorer 9 yang merupakan pengganti kepada IE8 hanya boleh disokong dalam sistem operasi Windows Vista, Windows Server 2008 R2, dan Windows 7. Sokongan terhadap Internet Explorer 8 ini bergantung sepenuhnya kepada kitaran sokongan sistem operasi Windows kerana ianya dipasang sebagai salah satu daripada komponen Windows, menjadikan ianya tidak disokong pada Windows XP kerana tempoh sokongan yang telah berakhir untuk sistem operasi ini. Berkuatkuasa pada 12 Januari 2016, Internet Explorer 8 tidak lagi disokong pada mana-mana sistem operasi Windows versi pengguna atau pelayan, kerana polisi baru yang telah ditetapkan yang menyebut hanya versi terbaru Internet Explorer sahaja yang disokong Windows akan disokong. Namun begitu, beberapa versi untuk sistem operasi Windows Embedded masih lagi menyokong penggunaan versi Internet Explorer yang lama sehingga berakhirnya tempoh sokongan sistem operasi itu sendiri.

 Sejarah 
220px|thumb|right|Tanda tulisan pelayar IE8
Pembangunan IE8 bermula sekitar Mac 2006 dan pada 5 Mac 2008. Pada bulan Februari 2008, Microsoft menghantar jemputan peribadi untuk mencuba IE8 versi Beta 1 dan pada 5 Mac 2008, Microsoft melepaskan versi Beta 1 kepada umum, walaupun versi itu memfokuskan kepada pembangun sesawang.

Pada 27 Ogos 2008, Microsoft melepaskan IE8 versi Beta 2 kepada umum. Pengkritik IT PC World berkata pelbagai ciri-ciri didedahkan pada versi Beta 2 seperti mod InPrivate, pengasingan tab dan pengumpulan mengikut warna serta menambahbaik fungsi keserasian berbanding dengan Internet Explorer 7. Dua fungsi bertukar nama antaranya Activities ke Accelerators dan Phising filter kepada Safety filter. Pada bulan Ogos 2008, fungsi baru yang diberi nama InPrivate menjadi perhatian.

Versi pertama bukan Beta telah dilepaskan pada 19 Mac 2009.

Pada 5 Januari 2009, Microsoft telah menyediakan perisian yang menyekat muat turun Internet Explorer 8 secara automatik menerusi Windows Update.

Pada 27 Mei 2010, Microsoft telah melepaskan Internet Explorer 8 yang dioptimumkan untuk Bing dan MSN.

Pada 22 Januari 2017, Internet Explorer 8 tidak lagi disokong pada mana-mana sistem operasi Windows versi pengguna atau pelayan, kerana polisi baru yang telah ditetapkan yang menyebut hanya versi terbaru Internet Explorer sahaja yang disokong Windows akan disokong.

 Sejarah versi 

+ Sejarah versi Internet Explorer 8 Versi Tarikh dilepaskan Windows XP SP2 /Windows Server 2003 SP1 Windows Vista /Windows Server 2008 Windows 7 Bahasa Nama Nombor versi Beta 1 8.0.6001.17184 5 Mac 2008    3 Beta 2 8.0.6001.18241 27 Ogos 2008    25 <ref name=IE8 Partner Build Released"Microsoft Releases to Select Testers Updated IE 8 Build". ZDNet. 8.0.6001.18343 10 Disember 2008    1 Release Candidate 8.0.6001.18372 26 Januari 2009    25 Release to Manufacturing"Microsoft Announces Availability of Internet Explorer 8" 8.0.6001.18702 19 Mac 2009    25–63

* Pada mulanya, Internet Explorer menyokong 25 jenis bahasa; tambahan, sebanyak 63 jenis bahasa telah dilepaskan setakat Jun 2009 tetapi tidak semua bahasa boleh didapati dalam kesemua versi Windows

 Sokongan sistem operasi 
Senarai sistem operasi dan teras binaan CPU yang menyokong pelayar web Internet Explorer 8.
 Sistem operasi  Tahap service pack  Teras binaan CPU Windows XP  SP2 atau kemudiannya  IA-32 dan x64 Windows Server 2003  SP2 atau kemudiannya  IA-32 dan x64 Windows Vista  RTM atau kemudiannya  IA-32 dan x64 Windows Server 2008  RTM atau kemudiannya  IA-32 dan x64 Windows 7  RTM atau kemudiannya  IA-32 dan x64 Windows Server 2008 R2  RTM atau kemudiannya  x64 dan Itanium

 Keperluan sistem 
IE8 memerlukan sekurang-kurangnya:

 Sistem operasi:
 Windows Server 2008
 Windows Vista
 Windows Server 2003 SP2
 Windows XP SP2 atau kemudiannya
 Kelajuan pemproses: 233 MHz
 Memori:
 64 MB dalam versi 32-bit Windows XP atau Windows Server 2003
 128 MB dalam versi 64-bit Windows XP atau Windows Server 2003
 512 MB dalam versi Windows Vista atau Windows Server 2008
 Paparan: Super VGA (800×600) paparan dengan 256 colors
 Perkakas lain: Modem atau sambungan Internet; tetikus atau apa-apa perkakasan yang berkaitan dengan petunjuk.

 Rujukan 

 Pautan luar 

 Internet Explorer Developer Center on MSDN
 Internet Explorer team blog